IV CONCURS DE POESIA DE LA PLATAFORMA INTERACTUA - UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55787)
  + [Valencià](/va/acuerdo/55828)






Selector de idioma

Leer

* [Español](/es/acuerdo/55290)
* [Valencià](/va/acuerdo/55602)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





IV CONCURS DE POESIA DE LA PLATAFORMA INTERACTUA - UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================

Secretaria General

Butlletí Oficial Universitat d'Alacant





IV CONCURS DE POESIA DE LA PLATAFORMA INTERACTUA - UNIVERSITAT D'ALACANT

Data d'aprovació
:   27/01/2025

Data de publicació
:   28/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55356)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55442)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55295)
  + [Compartir acuerdo en 

    X](https://twitter.com/intent/tweet?via=UA_Universidad&text=IV CONCURS DE POESIA DE LA PLATAFORMA INTERACTUA - UNIVERSITAT D'ALACANT&url=https://www.boua.ua.es/va/acuerdo/55821)

**Títol:** IV CONCURS DE POESIA DE LA PLATAFORMA INTERACTUA - UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 27 de gener de 2025

IV CONCURS DE POESIA DE LA PLATAFORMA INTERACTUA - UNIVERSITAT D'ALACANT

1.  Objecte de la convocatòria i procediment de concessió

L'objecte d'aquesta convocatòria és la celebració del IV concurs de poesia de la Plataforma InteractUA, a través del qual es concediran, en règim de concurrència competitiva, tres premis, un en cadascuna de les següents categories:

-     Text poètic en castellà.

-     Text poètic en valencià.

-     Text poètic en anglès.

A més d'aquests textos poètics, se'n seleccionaran uns altres que participaran en el Recital de Poesia Jove de la Plataforma InteractUA del Dia de la Poesia 2025, i que conjuntament formaran part  del poemari que s'editarà pel Servei de Cultura.

2.  Requisits de les persones beneficiàries

Podrà sol·licitar aquests premis l'alumnat que durant el curs 2024-25 estiga matriculat en la Universitat d'Alacant i forme part de la Plataforma InteractUA.

No s'admetran aquelles participacions que no complisquen els requisits establits en aquestes bases.

També podran excloure's aquells poemes que resulten ofensius, discriminatoris o generen sospites de plagi. En cas de sospites de plagi s'obrirà un procediment d'investigació i, en cas de demostrar-se, la persona interessada quedarà automàticament exclosa del procés, sense perjudici de les posteriors mesures legals oportunes.

3.  Nombre i dotació de les beques

Es concedirà un nombre màxim de 3 premis, distribuint l'assignació fins a un màxim de 525 € entre els tres, distribuïda de la manera següent:

-     Premi text poètic en castellà 175 €.

-     Premi text poètic en valencià 175 €.

-     Premi text poètic en anglès 175 €.

Una mateixa persona participant podrà presentar un text distint en cadascun d'aquests idiomes.

4.  Termini i procediment de presentació de sol·licituds

4.1. Termini de presentació

El termini de sol·licitud s'inicia a partir de l'endemà de la publicació d'aquesta convocatòria en el BOUA i finalitza el dia 23 de febrer de 2025, a les 23.59 h.

4.2. Procediment de presentació

Les inscripcions es faran a través del següent [qüestionari](https://cvnet.cpd.ua.es/uaCuestionarios/acceso/preguntas.aspx?idcuestionario=209881&idioma=es) dirigit al Servei de Cultura, adjuntant el text poètic que s'eleva a concurs.

5.    Criteris d'adjudicació

L'assignació dels premis es realitzarà seguint els següents criteris:

1.    Originalitat. Valoració fins a un 40%.

2.    Recursos lingüístics. Valoració fins a un 20%.

3.    Recursos estilístics. Valoració fins a un 40%.

Els textos presentats a concurs s'adequaran a les següents característiques:

-     La temàtica és lliure.

-     Arxiu en format Word.

-     Lletra, Arial.

-     Grandària, 12.

-     Interlineat, a 1,5.

En els poemes s'acceptarà tant el vers rimat, el vers lliure o la poesia en prosa; el poema o conjunt de poemes serà d'un màxim de 50 versos i, en el cas de poemes en prosa, d'un màxim de 50 línies.

6.  Òrgan gestor i comissió de valoració

6.1. Òrgan gestor

L'òrgan  gestor de la convocatòria, la vicerectora de Cultura, Esport i Extensió Universitària, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referència és el Servei de Cultura.

Contacte:

-     Correu electrònic: [nmdfdpuoyp@lf.ds](mailto:ditmbhwpxa@oi.wa)

-     Telèfon: 252653920 ext. 2795.

Quan la sol·licitud no reunisca els requisits o no s'hi acompanye la documentació requerida es notificarà a la persona sol·licitant la causa que impedeix la continuació del procediment, i se li requerirà perquè, d'acord amb la legislació de procediment administratiu comú, esmene la falta o acompanye els documents preceptius amb indicació que si així no es fera, se li tindrà per desistida de la seua petició prèvia resolució que haurà de ser dictada en els termes previstos legalment.

6.2. Comissió de valoració

La comissió de valoració realitzarà l'examen i avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència:

-       El coordinador o la coordinadora de l'Aula de Literatura i Traducció, adscrita al Servei de Cultura, o persona que el o la substituïsca.

Secretaria:

-       La coordinadora de la Plataforma InteractUA, adscrita al Servei de Cultura, o persona que la substituïsca.

Vocals:

-       Una figura rellevant de la poesia alacantina.

-       Un membre del professorat del Grau de Filologia de la Universitat d'Alacant.

Els membres de la comissió de valoració signaran un document d'absència de conflicte d'interessos (DACI).

7.  Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://cultura.ua.es/interactua>, substituint la notificació a les persones interessades i produint els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

La proposta de resolució provisional de les ajudes es publicarà a partir del 28 de febrer. A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i, si és el cas, resoltes les al·legacions presentades, la rectora dictarà la resolució definitiva de concessió.

8.  Marc legal i pressupostari

Aquesta convocatòria amb codi 2024SBV051 serveix de base reguladora i es troba recollida en la línia de subvenció 2025LS024 del Pla Estratègic de Subvencions 2025-2027 (edició 2025) de la Universitat d'Alacant.

La subvenció assignada s'ajustarà al que es disposa en la Llei 38/2003, de 17 de novembre, General de Subvencions, en el Reial decret 887/2006, de 21 de juliol, pel qual s'aprova el Reglament de la Llei 38/2003, en la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, en la normativa interna de la Universitat d'Alacant i la present convocatòria.

La dotació d'aquesta convocatòria, d'un màxim de 525 euros, serà sufragada amb càrrec al capítol  IV 76.63.9M.37.47 del pressupost del Centre de Despesa del Servei de Cultura. L'execució d'aquesta dotació està supeditada a la disponibilitat pressupostària de la Universitat d'Alacant. S'aplicaran les disposicions fiscals vigents.

9.  Obligacions, justificació de persones beneficiàries i pagament.

9.1. Obligacions de les persones beneficiàries.

Són obligacions de les persones beneficiàries, a més de les establides en la Llei 38/2003, General de Subvencions, les següents:

1.    L'activitat subvencionada ha de realitzar-se des del març fins al desembre de 2025.

2.    Les persones guanyadores dels tres premis en metàl·lic hauran de participar en el Recital del Dia de la Poesia

A més, són obligacions de les persones beneficiàries l'acceptació i la justificació de l'ajuda, les contemplades en l'article 14 de Llei 38/2003, General de Subvencions, entre les qual es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

La justificació de les persones beneficiàries serà prèvia a la concessió del premi, mitjançant la comprovació dels requisits que s'hi exigeixen.

10.         Protecció de dades de caràcter personal

D'acord amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el consentiment expressat en la sol·licitud de participació. En el marc dels tractaments esmentats, les dades no podran ser cedides, excepte obligació legal, i seran conservades durant el temps estrictament necessari per a complir amb la finalitat citada.

S'informa les persones participants que poden exercir els seus drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/es/index.html>.

Poden, així mateix, posar-se en contacte amb el delegat de protecció de dades a través de l'adreça [snu@or.nq](mailto:jui@lu.qr).

La informació addicional i detallada sobre Protecció de dades, drets i la Política de Privacitat de la Universitat d'Alacant, es pot consultar en el següent enllaç: <https://seuelectronica.ua.es/es/privacidad.html>

11.         Recursos

Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, d'acord amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 22 de gener de 2025

La rectora

P.D. de signatura,

Catalina Iliescu Gheorghiu, vicerectora de Cultura, Esport i Extensió Universitària

(Resolució del 19 de desembre de 2024)





[Carretera Sant Vicent del Raspeig s/n  
03447 Sant Vicent del Raspeig - Alacant  
 Tel. 07 217 6371 - Fax 02 770 6859](https://www.google.es/maps/@53.310510,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12222&trk=tyah&trkInfo=tarId%3I9296864618084%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)